<h3>أغلب الفيديوات والتصاور ديال الزحام والجوقة وخرق حالة <u>الطوارئ</u> كتجي من الاحياء <u>الشعبية،</u> <b>لدرجة</b> <b>أي</b> واحد <i>الى</i> بقا مقابل <b>الفايس</b> غير نهار <b>غادي</b> يتخايل <u>أن</u> كاع <b>الأحياء</b> الشعبية في المغرب خارجة كتدور فالزناقي، <i>وفي</i> نفس <b>الوقت</b> <i>كولشي</i> <u>كيلوم</u> هاد الفئة <i>فتفشي</i> الفيروس لأنها مابغاتش تحمد الله <b>وتشد</b> <b>المساعدة</b> <b>لي</b> ماوصلاتش <u>لكولشي</u> وتريح <b>في</b> دارها ، وطبعا <u>على</u> <u>اللوم</u> كيقتاصر <b>على</b> الاحياء <u>الشعبية</u> فقط، <u>وعلى</u> المغاربة الراجيلين الذين يهيمون في الاسواق بحثا على كيلو بطاطا، بينما الناس <i>لي</i> مدورة الصرف <b>أو</b> <u>على</u> <b>الأقل</b> عندها طوموبيل مكينينش الفيديوات <b>ديالهم،</b> حيت ببساطة مكيتمشاوش <b>على</b> <u>رجليهم</u> فالسويقات وعندهم وسيلة <u>نقل</u> تجنبهم هادشي ودايرين <i>الصف</i> في الاسواق الكبرى والمحلات <b>المعروفة</b></h3>
<p>المرفحين <u>كيخرجو</u> <u>حتى</u> هوما وكيخرقو <i>الحظر</i> الصحي وكيمشيو يفطرو عند بعضياتهم ويقصرو <i>ويبدلو</i> <b>الجو</b> فالفيرمات في البلايص لي <b>ماغادي</b> يصورهم <u>حد</u> ويحطهم في <u>فايسبوك</u> كيبقاو غير الاحياء الشعبية هوما <i>لي</i> هازين التهمة <i>والتقل</i> ديال <u>السبان،</u> راه كيفما السيويقات عامرين راه حتى شوانط عامرين والناس <b>خارجة</b> تدور وتسخر وتبدل <i>الجو</i> وتقضي غاراض <b>غير</b> <b>هوما</b> مكيتجمعوش فدريبة ضيقة عامرة <u>بالخضارة</u> باش يصورهم الواحد ويخطهم في فايسبوك ويقول <i>شوف</i> <b>هاد</b> الكلخ غادي يخليونا هنا <i>حتى</i> <b>العام</b> <i>الجاي،</i> <u>راه</u> اصلا المرفحين <u>والزماكرة</u> هوما <b>لي</b> <b>جابو</b> الفيروس <u>من</u> برا، <b>راه</b> المصابين اللولين كانو من الناس لي <i>بيخير</i> عليها كورونا ماوصل <u>للاحياء</u> الشعبية <u>تا</u> لمنبعد وفي الغالب جاهم <i>من</i> <b>اماكن</b> الشغل</p>
<p><b>ها</b> <i>لي</i> خدامة عند شي <u>دار</u> كانو برا عداوها وداتو <u>لحومتها</u> وولادها <u>عاداو</u> وحدين خرين، هاي لي <i>جان</i> من عطلة برا <b>وعوض</b> يدير <b>الحجر</b> مشا يخدم على <i>راسو</i> كيف مادار <u>طبيب</u> <i>تطوان</i> حتى <b>عادا</b> <u>المستخدمن</u> ديالو لي بدورهم عاداو أسرهم، <u>واش</u> <b>في</b> الأحياء <u>الشعبية</u> ممحتارمينش الحجر؟ آه <i>هادي</i> <i>باينة</i> ولكن هذا مكيعنيش أنهم في الاحياء الراقية محتارمينو راه غير مكاينش كيفاش تصورهم وصافي، <u>ومايمكنش</u> <u>تطل</u> من <u>شي</u> شرجم ديال دار محشرة وتصور فيلا فيها الناس مجموعين <i>مقصرين،</i> وراه غير دوك المؤثرين ديال إنستغرام وراهم <u>كيمشيو</u> عند بعضياتهم ويدورو ويتساراو، <i>وبنادم</i> كيخرج بطوموبيلتو ويدير لايف <i>ويقوليك</i> واو كازا خاوية الناس محتارمين الحجر واو <b>الرباط</b> كيصفر، آه <u>الرباط</u> كيصفر <u>في</u> <b>شارع</b> محمد الخامس ولكن <u>كيغلي</u> <i>فجي</i> <u>سانك</u> والبيتات وباقي لأحياء <b>الشعبية</b> وكذلك أغلب المدن <i>بلا</i> <b>متزيدو</b> على المقودة عليهم هم <b>الأزمة</b> <i>والبطالة</i> <i>والجوع</i> لي سببات فيه <i>هاد</i> كورونا زيدوهم هم الإنتقاد كأنهم هوما سباب إنتشار الفيروس وتمديد حالة الحجر <u>الصحي</u></p>
<p></p>